MTSภัทรเมย์แบงก์นำอนุพันธ์
MTSภัทรเมย์แบงก์นำอนุพันธ์
8 ก.พ. 2555

บล.เมย์แบงก์ กิมเอ็ง เอ็มทีเอส โกลด์ ฟิวเจอร์ และ บล.ภัทร แชมป์โบรกเกอร์อนุพันธ์ 
นางเกศรา มัญชุศรี กรรมการผู้จัดการ บริษัท ตลาดอนุพันธ์ (ประเทศไทย) (TFEX) กลุ่มตลาดหลักทรัพย์ แห่งประเทศไทย เปิดเผยว่า ในปี 2555 ตลาดอนุพันธ์ได้มีการจัดอันดับโบรกเกอร์ที่มีปริมาณซื้อขายอนุพันธ์สูงสุดเดือน ม.ค.นี้ พบว่าโบรกเกอร์ 5 อันดับแรกที่มีปริมาณการซื้อขายจากผู้ลงทุนสูงสุดในอนุพันธ์กลุ่มดัชนีและหุ้น (Equities) ได้แก่ บริษัทหลักทรัพย์ (บล.) เมย์แบงก์ กิมเอ็ง (ประเทศไทย) บล.ฟินันเซีย ไซรัส บล.เคที ซีมิโก้ บล.โกลเบล็ก และ บล.ยูโอบี เคย์เฮียน (ประเทศไทย) ตามลำดับ 
สำหรับอนุพันธ์ในกลุ่มโลหะมีค่า พบว่าโบรกเกอร์ 5 อันดับแรกที่มีปริมาณการซื้อขายสูงสุด ได้แก่ บริษัท เอ็มทีเอส โกลด์ ฟิวเจอร์ บริษัท วายแอลจี บูลเลี่ยน แอนด์ ฟิวเจอร์ส บล.เมย์แบงก์ กิมเอ็ง (ประเทศไทย) บริษัท ฮั่วเซ่งเฮง โกลด์ ฟิวเจอร์ส และบริษัท ออสสิริส ฟิวเจอร์ส ตามลำดับ
กลุ่มพลังงานนั้น สุดยอดโบรกเกอร์ 5 อันดับแรก ได้แก่ บล.ภัทร บล.โกลเบล็ก บล.ยูโอบี เคย์เฮียน (ประเทศไทย) บล.เมย์แบงก์ กิมเอ็ง (ประเทศไทย) และ บล.ธนชาต ตามลำดับ